***Blond*** (originaltittel: ***Blonde***) er en bestselgende amerikansk historisk roman fra 2000, skrevet av Joyce Carol Oates. Den er basert på livet til skuespillerinnen Marilyn Monroe, men Oates insisterer på at den er fiksjon og ikke bør bli ansett som en biografi. Boken var en av finalistene til å vinne Pulitzerprisen (2001) og National Book Award (2000). Både *Rocky Mountain News* og *Entertainment Weekly* har inkludert *Blond* blant en av Oates' beste bøker. Oates har selv uttalt at *Blond* er en av to bøker, hvorav den andre er *Them*, som hun tror hun vil bli husket for.

Lengde og redigering
--------------------

Den over 700 sider lange boken er Oates' lengste roman. Hun har selv uttalt: «Jeg hadde tenkt at den skulle være en novelle på rundt 175 sider, og de siste ordene skulle være Marilyn Monroe. Men etterhvert ble jeg så oppslukt i hennes verden at jeg ikke kunne stoppe der. Det endelige resultaltet ble denne boken. Det første utkastet var, opprinnelig, lenger enn den versjonen som til slutt ble utgitt. Enkelte avsnitt ble forkortet, mens andre måtte bli kirurgisk fjernet fra boken. Disse avsnittene vil bli utgitt separat.»

Navn
----

Selv om mange kjente navn er endret på, bruker Oates noen ganger lett gjenkjennelige initialer. Eksempelvis «C», en mannlig motspiller fra *Noen har det hett*, som antakelig er basert på Tony Curtis. Mer kontroversiell er «R.F», øverstkommanderende for skarpskytteren som blir sendt for å eliminere Monroe. I flere konspirasjonsteorier om Monroes død hevdes det at både president John F. Kennedy og justisminister Robert F. Kennedy er innblandet, grunnet påstander om angivelige forhold mellom Monroe og begge brødrene. Bare et forhold til presidenten blir nevnt i romanen.
I *Blond* omtales Monroes to siste ektemenn, Joe DiMaggio og Arthur Miller, som henholdsvis eksatleten og dramatikeren. Deres virkelige navn blir aldri nevnt. Monroes første ektemann, James Dougherty, omtales under pseudonymet Bucky Glazer.

Filmatiseringer
---------------

I 2001 ble miniserien *Blonde*, som var basert på romanen, sendt på CBS. Handlingen i miniserien var i stor grad tro mot handlingen i boken, og regissøren, Joyce Chopra, leste ofte scenen i boken like før den ble spilt inn. På ett sentralt punkt skiller imidlertid handlingen i miniserien fra den i boken; Mens Oates bruker mye tid på konspirasjonsteorier om at Monroe ble myrdet, ble ikke dette tatt med i miniserien.
En film basert på romanen, regissert av Andrew Dominik og med Naomi Watts i hovedrollen, ble annonsert i mai 2010. Watts trakk seg etterhvert fra prosjektet, og i april 2014 meldte The Wrap at Jessica Chastain var i forhandlinger om å overta hovedrollen.

Referanser
----------

1. ↑  Allen, Jamie (14. november 2000). «National Book Awards to take pick from 'very American' shortlist». CNN.com. Arkivert fra originalen 8. september 2012.  «Arkivert kopi». Arkivert fra originalen 8. september 2012. Besøkt 23. desember 2012.
2. ↑  «Joyce Carol Oates for dummies», «Where to start», «Onto the novels» (artikkelserie), *The Rocky Mountain News*, 13. juni 2003.
3. ↑  «Daily Oates Consumption». *Entertainment Weekly*. 6. juli 2007. Arkivert fra originalen 16. oktober 2013. Besøkt 23. desember 2012.
4. ↑  «Off the Page: Joyce Carol Oates». *The Washington Post*. 24. oktober 2003.
5. ↑  Oates, Joyce Carol (2003). *The Faith of a Writer: Life, Craft, Art*. Ecco. ISBN 978-0060565534.
6. ↑  Victor, Adam (1999). *The Marilyn Encyclopedia*. The Overlook Press. s. 61. ISBN 978-0879517182.
7. 1 2  Nichols, Peter M. (13. mai 2001). «Inventing Marilyn, But Not From Scratch». *The New York Times*.
8. ↑  Tartaglione, Nancy (13. mai 2010). «Naomi Watts to go Blonde with Wild Bunch, Andrew Dominik». *Screen Daily*.
9. ↑  Sneider, Jeff (22. april 2014). «Jessica Chastain to Play Marilyn Monroe in Andrew Dominik's ‘Blonde’ (Exclusive)». The Wrap.

Portal: Litteratur

|  |  |
| --- | --- |
| Oppslagsverk/autoritetsdata | Store Danske Encyklopædi
 |